Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Israelin armeijan Jeninin arabikaupunkiin tekemän -
terroristietsinnän yhteydessä syntyi laukaustenvaihtoa -
armeijan ja terroristien välillä, jonka seurauksena -
mediayhtiö Al Jazeeran toimittaja Shireen Abu Akleh sai surmansa.
Palestiinalaishallinto syyttää, tapansa mukaan Israelin armeijaa -
mutta pääministeri Naftali Bennettin kanslian mukaan, -
videotarkistus osoittaa, että on perusteltu mahdollisuus siihen, -
että toimittaja olisikin kuollut palestiinalaisen ampumasta luodista.
Israelin hallitus on toistuvasti vaatinut saada nähdä ja -
analysoida luotia, joka surmasi toimittajan, -
sekä siihen liittyvää ruumiinavauspöytäkirjaa, -
mutta Mahmoud Abbas on toistuvasti kieltäytynyt siitä -
ja vaatii kansainvälistä tutkintaa.
Kyseinen toimittaja oli Yhdysvaltojen kansalainen, -
joten myös presidentti Biden on ilmoittanut vaativansa yhteistyötä -
sekä Israelin että palestiinalaishallinnon kanssa.
Sekään ei ole kelvannut Mahmoud Abbasille.
Mitä hän kansainvälisellä tutkinnalla tarkoittaa, on erittäin epäselvää.
Sunnuntai 15. toukokuuta on länsimaisen kalenterin mukaan -
Israelin itsenäisyyspäivä, mutta samalla siitä on muodostunut -
palestiinalaisille surun päivä, Nakba, -
ja jona päivänä murehditaan juuri Israelin itsenäistymistä.
Perinteisesti tuona päivänä on mellakoitu, heitelty kiviä ja -
osoitettu mieltä Jerusalemin Vanha- kaupungissa ja Temppelivuorella.
Iran on jälleen kehottanut Hamasia ja sen kannattajia menemään -
sankoin joukoin Temppelivuorelle puolustamaan islamin perinnekunniaa.
Siihen liittyen, islamilainen Temppelijärjestöjen esikunta -
ilmoitti tiedotteessa seuraavaa;
"Toistuvat tunkeutumiset Al-Aqsa-moskeijaan ovat vain -
epätoivoisia yrityksiä, joilla ei onnistuta muuttamaan -
historian tosiasioita, sitä että Al-Aqsa moskeija oli ja tulee olemaan -
palestiinalainen, arabilainen ja islamilainen." lausunnossa todetaan.
"Pyydämme siksi Jerusalemissa, Länsirannalla ja -
Palestiinan miehitetyissä sisäosissa olevia kansanjoukkoja -
matkustamaan siunattuun Al-Aqsan moskeijaan -
estämään miehityksen pahat suunnitelmat."
Suuremmilta väkivaltaisuuksilta vältyttiin mutta päivän päätteeksi -
palestiinalaisten johtaja Mahmoud Abbas julisti kuitenkin, -
että he tulevat jatkamaan maksuja -
israelilaisen surmanneille vapaustaistelijoille -
huolimatta kansainvälisten yhteisöjen vastustuksesta.
Venäjän pääesikunta ilmoitti viime viikolla, että se luopuu -
luoteisessa Syyriassa olevista neljästä sotilastukikohdastaan, -
ja siirtää niissä olevat joukkonsa Ukrainan eri rintamille.
Israelin kannalta asia on huolestuttava, -
sillä Venäjä ilmoitti luovuttavansa kyseiset tukikohdat -
Iranin Vallankumouskaartin sekä Libanonissa toimivan -
Hizbollah terrorijärjestön haltuun.
Kyse on Heimimin, Qamishin, Deir el-Zorin sekä nk. T-4 tukikohdista.
Ilmoituksessa ei mainittu, -
kuinka paljon venäläistä aseistusta ja ohjuksia tukikohtiin jäisi.
Ainakin kahdessa niistä on ollut erittäin tehokkaita -
S-400 ilmatorjuntaan tarkoitettuja ohjuspattereita.
Politiikan toimittajat arvelevat Venäjän ilmoituksen liittyvän -
Israelin varapääministeri Jair Lapidin jatkuviin Venäjää tuomitseviin -
Ukrainan sotatilannetta arvioiviin lausuntoihin.
Maan suurinta hallituspuoluetta Jesh Atidia johtava -
Israelin ulkoministerinä toimiva Jair Lapid näyttää tekevänsä kaikkensa -
suututtaakseen Venäjän lisäksi myös Yhdysvaltojen hallinnon -
ja erityisesti presidentti Joe Bidenin.
Presidentti Bidenin hallinto on pyytänyt Israelia jäädyttämään -
suunniteltujen 4000 asunnon rakentamista Juudean ja Samarian, -
eli Taban sopimuksessa mainitulle C-alueelle, -
joka siis kuuluu Israelin valvontaan.
Jair Lapid ilmoitti suorasukaisesti, että Israel ei tarvitse -
Yhdysvaltojen lupaa rakentaakseen Länsirannalle uusia siirtokuntia.
"Israel on suvereeni valtio, eikä se pyydä keneltäkään lupaa -
toimia omalla alueellaan" Lapid totesi.
"Se, että pidämme amerikkalaiset ajan tasalla, ei tarkoita, että pyytäisimme -
heiltä lupaa yhteiskuntamme normaalia toimintaa varten.
sellainen ei vaadi heiltä hyväksyntää" sanoi Jair Lapid.
Samalla Lapid otti etäisyyttä pääministeri Bennettiin, -
sillä kysyttäessä jännitteistä Yhdysvaltojen kanssa tässä asiassa, -
Lapid sanoi, "Jos neljäntuhannen uudisasukkaiden -
kodin suunnitelmien etenemisellä oli kansainvälisiä seurauksia, -
minun tehtäväni on käsitellä niitä ja minä tulen käsittelemään niitä."
Vain muutamia päiviä sitten löydettiin Israelin mannerjalustalta jälleen -
uusi maakaasusäiliö, joka antaa merkittävän sysäyksen -
maan nopeasti kehittyvälle energiateollisuudelle.
Kreikkalainen Energean Oil and Gas ilmoitti viime viikolla, -
että se teki kaupallisesti merkittävän kaasulöydön ns. Athenen kaivosta, -
jossa laskettiin olevan peräti 58 miljardia kuutiometriä maakaasua.
Energeanin toimitusjohtaja Mathios Rigas totesi, että yhtiö harkitsee -
useita strategisia kaupallistamis- vaihtoehtoja sekä itsenäiseen -
että laajemmin koko Olympus nimisen porausalueen kehittämiseen, -
mukaan lukien sekä kotimaan, että myös ulkomaiset toimitukset.
"Tämä löytö ja useiden Olympus-alueen näkymien -
laajempi hyödyntäminen vahvistaa itäisen Välimeren roolin -
maailmanlaajuisena kaasun etsintäalueena.
Se vahvistaa sitoutumistamme kilpailun ja -
toimitusvarmuuden tarjoamiseen alueelle, -
mahdollistaa yhteistyötämme Israelin kanssa ja -
täyttää yhden tärkeimmistä virstan- pylväistämme kuluvalle vuodelle." -
kertoi kreikkalaisyhtiön johtaja Rigas.
Israelin talous on parantunut merkittävästi -
viime vuosien kaasulöydöstenä ansiosta.
Niitä on löydetty jo noin 20 eri pumppauskaivosta -
maan mannerjalustan alueelta.
Kaasukentät eivät ole vain taloudellisesti tärkeitä Israelille, -
vaan myös poliittisesti ja Venäjä-Ukraina sodan johdosta, -
niistä on tullut myös merkittävä strateginen vaikuttaja.
Jo yhdeksän vuotta sitten Israelin hallitus päätti, että maan tulee viedä -
40 prosenttia kaasutuotannostaan ja sijoittaa voitot talouskehitykseen.
Israel on allekirjoittanut sopimukset kaasun toimittamisesta -
Jordaniaan ja Egyptiin, ja on rakentamassa kuuluisaa -
EastMed kaasuputkea Kyproksen kautta Kreikkaan, -
ja edelleen Italiaan toimittaakseen kaasua Euroopalle.
Viranomaisen mukaan Israelin talous on säästänyt -
noin 65 miljardia shekeliä, -
siis noin 20 miljardia euroa pelkästään viime vuonna, -
johtuen jatkuvasta siirtymisestä maakaasun käyttöön, jonka hinta -
Israelissa on edelleen huomattavasti alhaisempi kuin maailmassa.
Yhteinen arabilista, joka Knessetissä kuuluu oppositioon, -
pelasti hallituskoalition Likud ryhmän esittämästä epäluottamuslauseesta -
parlamentin kesäistunnon avajaisissa muutamia päiviä sitten.
Tämä oppositioryhmä pelasti hallituksen sen jälkeen, -
kun Raam arabipuolueen hallituskoalitioryhmä -
oli poissa parlamentin istunnosta protestina -
hallituksen Temppelivuoreen liittyvää politiikkaa vastaan.
Menetettyään yhden paikan enemmistön, -
Naftali Bennettin johtamalla hallituksella -
on hyvin heikot mahdollisuudet selviytyä toimikaudellaan -
tai jopa nykyiselle, heinäkuun loppuun kestävällä istuntokaudelle, -
ellei hän pysty keräämään loikkareita takaisin riveihinsä oppositiosta, -
mikä näyttää tällä hetkellä erittäin epätodennäköiseltä.
Hallituskoalition arabiedustajat ovat erittäin tyytymättömiä -
hallituksen toimintaan ja koalitioiden virkaatekevä puheenjohtaja -
Boaz Toporovski myönsi viime maanantaina, -
että koalitio oli keskellä vakavaa kriisiä Ra'amin jäsenyyden suhteen, -
mutta ilmaisi kuitenkin varovaisen optimismin -
liittouman selviytymisen suhteen.
Viime maanantaina Kanava 13 tekemässä televisiokyselyssä -
todettiin, että jos vaalit pidettäisiin nyt, -
arabipuolue Ra'am ei ylittäisi kynnystä, -
joka tarvitaan paikkojen säilyttämiseen parlamentissa.
Selvitys osoitti myös, että useimmat tällä hetkellä -
hallituskoalitiossa olevat puolueet putoaisivat vähemmistöön -
ja siis oppositioon Knessetissä.
Toisaalta ilman hallituksen pääministeripuolue Jaminan tukea, -
Likudin johtama oppositiopuolueryhmä jäisi vieläkin yhtä paikkaa vaille -
yksinkertaista enemmistöä, mutta joko sen tai Uusi toivo puolueen kanssa, -
Likud saisi selvän enemmistön ja -
entinen pääministeri Netanyahu palaisi takaisin valtaan.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään.
Ja aivan erityisesti nyt myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7